

ŽALOBNA SLUŽBA BOŽJA ZA VITEŠKOGA 
KRALJA ALEKSANDRA I. UJEDINITELJA 
U CRKVI HRVATSKOGA ZAVODA 
SV. JERONIMA U RIMU 

Lijevo sjedi talijanski kralj Viktor Emanuel, a nazočni, 
su bili i predstavnici sviju država. Službu Božju je 
odslužio dr Juraj Magjerec, rektor zavoda. Bilo je to 
18. listopada u 12 sati o podne Foto Felici 


Desno i dolje: 

SLIKE S OTOKA HVARA 
Desno : Kod česme u franjevačkom dvorištu u Hvaru 
— Dolje lijevo: Biskup Pušić na groblju u Grablju 
prigodom svog pastirskog pohoda — Dolje desno: Spro- 
vod Msgra Ante Dobronića, prepošta kaptola Hvarsko- 
ga, 28. rujna o. g. * 




I LU ST ROVA NI TJEDNIK 


U ZAGREBU 4. STUDENOGA 1934 

DESETA GODIŠNJICA SMRTI BISKUPA LANGA 

1924. — 1. studenoga — 1934. 


Kako li je brzo minulo punih deset godina, 
što nas je ostavio sveta života svećenik i biskup, 
otac sirotinje, tješitelj svih potištenih i ostav- 
ljenih, liječnik i voditelj duša, veliki propo- 
vjednik i nabožni pisac dr. Josip Lang. Još nam 
je, kao da ga vidimo, gdje se kratkim koracima 
žuri iz zagrebačke prvostolne crkve kući, a pu- 
tem ga čekaju i zaustavljaju nebrojeni ljudi, 
tražeći u njega savjeta ili pomoći. Još nam je, 
kao da ga slušamo na propovijedaonici u za- 
grebačkoj crkvi sv. Marije, gdje jednostavnom 
I ormom i nježnim glasom tumači istine svete 
vjere, a ljudi ga se ne mogu dovoljno naslušati. 
Još nam je, kao da ga susrećemo u crkvenim 
funkcijama, u katoličkim društvima, da ga vi- 
dimo u ispovijedaonici, kako posvuda rado i 
spremno, požrtvovno i junački, postojano i 
neumorno ispunja svoju dužnost. Da, biskup 
Lang ostao je svima nama u najživljem sje- 
ćanju. Za Zagreb i Zagrepčane on je ostao tip 
i ostvarenje svetog i učenog, socijalnog i osje- 
ćajnog čovjeka. Zato ni nema Zagrepčanina iz 
njegova doba, koji ga ne bi poznavao, i nema 
nikoga, tko ne bi o njem samo najbolje znao 
reći. 

A odakle je biskup Lang crpao čvrstoću svog 
karaktera, čistoću svojih načela i vrhunaravnu 
ljubav prema bližnjemu? To je sigurno zago- 
netka njegova života i njegove svetosti, ali zato 
ipak nije nerješiva zagonetka. Tko pobliže pro- 
motri njegov dnevni život i rad, nailazi na či- 
njenice, koje moraju svakoga najdublje zadi- 
viti. On ljubi većma krepost nego li znanje i 
učenost. On cijeni većma siromaštvo nego li 
imovinu i udobnost. On radije daje, nego li 
prima. On voli biti zapostavljen, nego li istican 
i čašćen. On ljubi Boga i Božje zapovijedi nada 
sve drugo i radi Boga i Bogu za ljubav ljubi 
vrhunaravnom finoćom svakoga nevoljnika. 
On pazi na sebe i svoju nutrinu, ispituje se i 
kontrolira neprestance. On u neprekidnom sit- 
nom i napornom radu izgrađuje zgradu svog 
duhovnog života. On ne živi i ne radi nasumce, 
već promišljeno, s velikim i sigurnim ciljem. 


Naslovna slika na omotu: 

Krist Kao nadgrobni spomeniK 

na grobu obitelji bivšeg načelnika Vj. Hengla u Osijeku 

Iz dalmatinskog mramora izradio Fran Kršinlć 


Zato i rezultat takva dugotrajnog rada od više 
desetljeća ne može biti drugačiji, nego li je bio: 
velik pred Bogom i pred ljudima. Zato i opći 
sud svih, koji su ga imalo poznavali, ne može 
biti drugačiji nego jedinstven. A on glasi: ta- 
kvog svetog čovjeka nije davno bilo među nama. 

Zato se odatle i porodila opća želja, da se na- 
stoji izmoliti od Boga, neka biskupa Langa za- 
padne čast oltara. Svi narodi imaju svojih sve- 
taca, kojima se utječu u zagovor pa i u najno- 
vije vrijeme. Tako žele i vazda Crkvi vjerni 
Hrvat' imati svoga sveca naših dana. Oko toga 
mnogi i mnogi živo rade i za to se mole, da bi 
se i sada, kako za njegova života, mogli njemu 
utjecati u zagovor i pomoć. Međutim ne valja 
zaboraviti, da će Langova čast oltara doći tek 
onda, kada to bude tražila veća slava Božja. 
Kad bi se to dogodilo, bio bi Bog proslavljen 
u njemu i u narodu, iz kojega je niknuo. 


Slika dolje: 

BISKUP DR JOSIP LANG 





NA DAN MRTVIH 


Ponekad sam bio tužan , što nisam imao ni- 
jednoga groba. Da li je to bila sreća, što sam 
gledao sestre i prijatelje oko sebe nasmijane, 
ja ne znam. Osjećao sam samo, da nisam bio pot- 
pun, kad bih došao u grad mrtvih, a nisam imao 
prijatelja, koji bi me dočekao pred svojom ku- 
ćom. Da, kad bi osvanuo dan mrtvih, ja nisam 
imao prava da kvarim harmoniju susreta ja živih 
sa mrtvima i nisam išao, kamo mnogi ljudi i 
djeca idu u crnini. Osjećao bih se tuđim, a ni- 
sam htio griješiti, što bih mnogome zavidio . . . 

A danas polazim slobodno alejom čempresa, 
da pohodim prijatelje, dva mlada putnika, koji 
su se nedavno umorili i ovdje ot počinuli. 

Volim ovaj nijemi razgovor i mnogo im 
pričam. 


»Sjetite me samo, zašto ste onako naglo otišli r 
ne rekavši ni zbogom. A, znam. Trudili ste se, 
da položite ispit zrelosti, a niste dočekali taj 
čas. Prije ljudi vidjela je zemlja, da ste dozreli 
za njenu žetvu i požnjela vas je. Tako. Zemlja 
je najbolji ispitivač. Jer sve zrelo pada, a sokovi 
još i pod zemlju tone. Ali ostaju, prijatelji. Ne, 
ne propada to. Bili ste mladi , dobri i lijepi. Mla- 
dost je vječna, ljepota živi i dobrota ostaje — 


Prolazim alejom čempresa i tješim nijemake. 
Uvjeravam ih, da je priroda najveći tat i da su 
bili sretni, što su postali njezinom žrtvom. 
Htjela je dobar plijen i odabrala ih je. Evi oni r 
koji odlaze, vredniji su od onih, koji ostaju. 

Ja ne plačem. Divim se dušama velikim i oda- 
branim. MARCEL MATUL/NA 


NA RABIĆU 


Putovao sam odnekale i nisam mogao da odo- 
lim srcu, pa da se ne svratim na Rabić*) — na 
groblje. Povrh niskih grobnih humčića, iznad 
kamenitih ploča, kraj kojih stražu straže mra- 
morni spomenici i drveni križevi, izdižu se visoki 
hrastovi. Poredao se hrast do hrasta, pa se uhva- 
tili u kolo po groblju i oko groblja i pružaju 
sliku lijepog i uređenog gaja. Kroz hrastovo 
granje i lišće često ćarlijaju povjetarci, a često 
urlaju i oluje, pa uvijek nad grobovima lebde ili 
tihe šuštave uspavanke ili gromovite himne 
Uskrsnuća. 

Mnogi prijatelj i mnogi dobri znanac sniva 
tuđe vječni sanak. Pozdravio sam ih i zastao 
sam kraj groba majke, koji se nalazi nekako 
u sredini groblja nešto niže male trošne kapelice. 
Istina, nije bila meni rođenom majkom, ali je 
bila majkom moga prijatelja, a svima je bila 
tako dobra, da su je svi nazivali majkom. Zastao 
sam i zagledao se u hladnu mramornu ploču i 
čekam, da li će se kroz nju da nasmije ono umi- 
ljato staračko lice, obrubljeno starinskom ma- 
ramom, da mi odvrati pozdrav. 

Stojim pognute glave. Molim se za njezinu 
dušu, za dušu svoje majke i za sve duše... 

*) Rabić je brežuljak kraj Dervente, na kome je 
groblje. 

isimiiiiiiiiiLiiiiiiiimiiimiiiisiiiiiiiiiiiiiiiiiiiiiiiiiiiiiiiiiiiiiii 

DA LI VAŠE DIJETE IMA U SVOJOJ KNJIŽNICI 
OVE KNJIGE: 

1. Perrault: TRNOVA RUŽICA. 

2. Zeyer: UKLETI PLOVCI. 

3. Zeyer: CAREVIĆ EVSTAF. 

4. Zeyer: KRISTIK. 

' 5. Perinić: DUGI MARTIN. 

6. Zeyer: SAMKO. 

7. Buts: LAŽNA KRALJICA. 

8. Martinović: POTKARPATSKE PRIČE. 


Jutros sam se vozio željeznicom sa Luplja- 
nice. Juri voz niz one zmijolike serpentine i za- 
voje. A ja stao kraj prozora pa uživam u gle- 
danju pitomog brežuljkastog kraja. Između bre- 
žuljaka, okićenih šljivicima, njivama, travnja- 
cima i vrtovima, izdigao se brijeg pokriven po 
vrhu gustim hrastovim gajem poput ogromne 
zelene kacige. I koliko sam se god puta vozio 
ovuda, uvijek su mi oči sjetno počivale na tom 
gaju, koji sakriva u svojim sjenama derventsko 
groblje. I uvijek sam osjetio živu želju, da po- 
letim tamo gore i da se odmorim od dalekoga 
puta u njegovoj hladovini. Jedinstven položaj i 
jedinstveno groblje. 

Morao sam ga posjetiti i radi znanaca i pri- 
jatelja. 

I eyo me tu. Nad glavom mi šušti lišće uspa- 
vanku, svježe lišće, a pod nogama šušti suho 
lanjsko lišće. Iz toga šuštanja kao da razabirem 
šuštav starački glas. Nestaje groblja, nestaje 
vremena, i duh mi se razigrao, pa preskače gra- 
nice i vremena i prostora, pa gleda, kako se re- 
daju poznata i nepoznata lica, davni i skorašnji 
događaji. A iza svega tamo na kraju penje se 
uz Rabić duga povorka — zadnja majčina 
pratnja. 

Oko majčina lijesa skupilo se sve seljaštvo f 
građanstvo, bogato i siromašno, staro i mlado. 
Sve je došlo, da je isprati do‘ njezina posljed- 
njega počivališta. Po smrznutom snijegu kre- 
tala je duga crna povorka, kakve Rabić možda 
nikada prije nije vidio. Zvona su tužno jecala, 
molitve su romonile kao kapi suza, hladni je 
vjetar raznosio »miserere«, a u zakovanom 
lijesu držale su sasušene ruke grčevito krunicu 
i smiješilo se staračko lice onako osebujno, kako 
se samo znadu da smiješe majke starinskoga 
kova. v. GRMOVIĆ 

PRVI SVEČANI DOLAZAK VITEŠKOGA KRALJA ALEKSANDRA I. UJEDINITELJA U ZAGREB 
Bilo je to u lipnju 1920., kada ga je Zagreb, tada još kao Regenta, u triumfu dočekao 


NA DAN MRTVIH 
SPOMINJEMO SE I 
TRAGIČKI POGINULOG 
VELIKOGA SVOGA KRALJA 

nad Čijim se svježim grobom dižu molitve 
iz milijuna srdaca cijele Jugoslavije 



ALBUM DAROVAN BLAGOPOKOJNOM KRALJU 
PRIGODOM NJEGOVA BORAVKA U ZAGREBU 
U SIJEČNJU 1931. 

Sliku kraljevskoga dvora zagrebačkoga iz srebra izradili 
Griesbach i Knaus 



CRKVA NA OPLENCU, U KOJOJ JE GROB KRALJA 
ALEKSANDRA I. UJEDINITELJA 





Nas roman 


JANINA PJESMA 


(Nastavak) 


ENGLESKI NAPISALA FLORENCE L. BAKCLAT - PREVODI VOJMIL RABADAN 


Otada sam mislila na vas svaki put, kad sam 
promatrala prizor sunčanog ishoda i zalaza, na 
plavo-zelenoj pučini Atlantika, pred grimizom 
planini, Niagarinim slapovima i zlatnim pusti- 
njama Egipta, mislila sam na vas i radi vas sam 
ih bolje shvatila. Oh, Dal, htjela bih doci da 
vam ispričam sve te divote, kako biste ih vi vi- 
djeli kroz moje oči, jer zahvaljujući vama ja 
bolje pojmim njihovu veličajnost. 

Čujem, da ne primate posjetnike, ali zar ne 
biste mogli učiniti iznimku i dopustiti mi da do- 
đem? 

Bila sam na velikoj Piramidi kad sam sazna- 
la . Nalazila sam se na trgu nakon večere . . . 
Mjesečina je oživljavala uspomene. Upravo sam 
se bila odlučila da ostavim Nil i da se vratim 
ravno u Englesku. Stigavši tamo htjela sam vam 
pisati i zamoliti vas, da me posjetite. U tom 
istom času nadošao je general Loraine s nekim 
engleskim novinama i sa Myrinim pismom, i ta- 
da sam sve doznala . . . 

Da li biste bili došli da me posjetite, Garth? 

Ali danas, prijatelju moj, kad vi ne možete 
doći k meni, mogu li ja doći k vama? Ako vi 
naprosto rečete: , Dođite’, ja ću dohrliti, ma u 
kojem se kraju svijeta nalazila. Ne brinite se, 
otkuda dolazi ovo pismo, — kad ga primite, ja 
više ne ću biti u Egiptu. Pišite mi na adresu 
moje tetke u London. Sva moja pisma idu 
onamo, a onda ih šalju za mnom. 

Pustite me, da dođem i vjerujte, vjerujte, da 
shvaćam vašu kušnju. Ali Bog će vam pomoći. 

Vjerujte, da sam vaša više nego li vam mogu 
izraziti. 

Jane Champion.« 

Garth otkrije lice, koje je zastirao rukama. 

»Ako niste umorni, miss Gray, ja bih vam naj- 
radije odmah izdiktirao moj odgovor na to pi- 
smo, dok mi je još svježe u pameti. Imate li 
papira? Možemo li početi?« 

»Draga miss Champion, vaše pismo tako pu- 
no simpatije duboko me je dirnulo . . . Velika 
vas je dobrota potakla, da mi pišete iz tako ve- 
like daljine i usred tolikih prizora, koji su vrlo 

iiiiiiiiimiiiiiiiiiiiimiiiiiiiiiiiiiiiiiiiiiiiiiiiiiiiimiiiiiiiiiiimi 
v Najteže je pronaći početak 
same bolesti! 

Glavno je kod svake bolesti sam početak, jer je 
svaka bolest u početku ozdravljiva. Često se događa, da 
čovjek dođe liječniku odmah, čim nešto osjeti, i ovaj 
mu konstatira, da mu je bolest već zastarjela, a da on 
sam o njoj nije ništa ni znao! Podmukle su bolesti. Radi 
toga najbolje je stalno paziti na zdravlje i spriječiti 
širenje bolesti, dok zapravo čovjek i ne zna još za njul 
To je jedino moguće redovitim pićem čuvene 
RADENSKE mineralne vode. Osobito, ako se ne- 
lagodno osjećate, ali ako liječnik ne može ništa pronaći, 
a Vi osjećate, da Vam nešto manjka, odmah počnite 
redovito piti RADENSKU kiselicu! — Opširnu 
brošuru o Radenskim vodama dobijete badava: Kupa- 
lište Slatina Radenci. 

Illllllllllllllllllllllllllllllllllllllllllllllllllllllllllllllllllllllllllll 


lako mogli da vašu misao odvrate od prijatelja 
u Engleskoj.« 

Duga stanka. Držeći pero u ruci sestra se Ro- 
semary nadala, da se kucanje njezina srca ne će 
čuti s druge strane stola . . . 

»Veseli me, da se niste odrekli putovanja Ni- 
lom, ali . . .« 

Jedna je pčela udarila zujeći u staklo. 

». . . dakako, da ste me pozvali, ja bih bio do- 
šao.« 

Potpuni muk potrajao je nekoliko časa, a 
onda Garthov glas poče ponovo da diktira: 

»Vi ste predobri, što mi nudite, da ćete me 
posjetiti, ali . . .« 

Sestri Rosemary ispalo je pero iz ruke: 

»Oh, gospodine Dalmain,« zavapila je moleći, 
»pustite je, neka dođe!...« 

Garth okrene k njoj začuđeno lice. 

»Ja ne želim, da ona dođe,« reče odrešito. 

»Ali razmislite, kako je teško, kad vruće že- 
liš doći k prijatelju u nevolji, a ne smiješ blizu!« 

»Miss Championovu je tek dobro srce navelo, 
da mi to ponudi: ona mi je bila nekada prijate- 
ljica i drugarica. Da me danas vidi, ražalila 
bi se.« 

»Ja tako ne mislim,« reče sestra Rosemary 
s uvjerenjem. »Ah, zar ne možete da čitate među 
recima? Zar je dakle potrebno žensko srce, da 
shvati pismo žene? Jesam li ga loše pročitala? 
Smijem li da ga ponovo pročitam?« 

Izraz istinskog negodovanja preleti licem Gar- 
thovim. Progovorio je neobično tvrdo, crne su 
mu obrve bile namrštene, a izraz lica leden. 

»Vi ste vrlo dobro pročitali pismo, ali vi ne 
smijete da o njemu raspravljate. Ja moram biti 
slobodan, da diktiram svoja pismo tajniku, a da 
nisam prisiljen davati o njima objašnjenja.« 

»Oprostite, gospodine,« reče sestra Rose- 
mary, »pogriješila sam.« 

Garth pruži preko stola ruku i ostavi je ča- 
sak tu, ali nikakva se ruka nije odazvala nje- 
govoj gesti. 

»Ne mislimo više na to,« reče sa svojim div- 
nim smiješkom. »Moj odlični mali Mentore, vi 
možete da me savjetujete u mnogim pitanjima, 
ali ne u ovome. A sada završimo. Gdje smo ono 
ostali? Aha . . . , nudite, da ćete me posjetiti’. 
Jeste li napisali: ,Vi ste predobri?’ 

»Predobri,« ponovi sestra Rosemary priguše- 
nim glasom. 

»Nastavimo. Ali zasada ne primam nikoga, i 
ne želim, da mi itko dođe prije no što dovoljno 
svladam materijalne poteškoće svojega polo- 
žaja, kako se ne bi previše isticale. Namjeravam 
provesti čitavo ljeto u Gleneeshu u potpunoj sa- 
moći i zacijelo ću se malo pomalo priviknuti na 
terete tog novoga života. Uvjeren sam, da će 
moji prijatelji poštivati tu moju odluku. Imam 
uza se jednu osobu, koja je tako sposobna i 
tako strpljiva... »Ne, čekajte!« prekine se na- 
jednom Garth. »Ne ću to da kažem, mogla bi 

Nov natječaj »Obitelji!« 

Recite svom djetetu, neKa nacrta svetoga NiKolu, Kalao ga ono sebi za- 
mišlja- — Tu crtnju onda najkasnije do 18. studenoga pošaljite Uredništvu „ Obitelji “ (Zagreb, 
Trg Kralja Tomislava 21.) i uz nju nekoliko adresa, na koje bi se mogao naš list slati na ogled. 
Desetero djece. Koja pošalju najuspjelije crtnje, bit će nagrađeno vrijednim 
nagradama: prve dvije nagrade bit će uljeni umjetnički portreti svakog tog djeteta (od slikara 
A. Sergejeva), treća i četvrta nagrada bit će zanimljive dječje zabavne igre, a ostalih šest nagrada 
dječje knjige. — Mast oj te, da i vaše dijete svakako sudjeluje u ovom natječaju ! Bit će to na veliko 

veselje i njemu i vama! 

loše shvatiti . . . Jeste li počeli da pišete tu iz- 
reku? Niste? Koja je bila posljednja riječ? 

, Odluku.’ Jest, dobro je. Točka nakon odlu- 
ke. Sada moram razmisliti.« 

Spustio je glavu na ruke i zamislio se. Sestra 
Rosemary čekala je: desnom je rukom držala 
podignuto pero, a lijevom se primila za srce. 
Oči su joj promatrale prignutu smeđu glavu 
pogledom neizrecive nježnosti. Konačno se Garth 
uspravi. »Iskreno odani Garth Dalmain,« reče. 

A sestra Rosemary napiše ne protiveći se te 
riječi na papir. 

XXII 

DOKTOR ROB DOLAZI U POMOĆ 

Pošto je pismo bilo zatvoreno, nastala je po- 
nešto mučna šutnja, koju je prekinuo veseli glas 
doktora Roba. 

»Tko je tu danas bolestan? gospođa ili gospo- 
din? Ah, ni jedno ni drugo, kako vidim. Oboje 
izgledaju tako zdravo, da liječnik gubi svaku od- 
važnost. Vani je proljeće, ali unutra je ljeto,« 
nastavi doktor Rob pitajući međutim sam sebe, 
osjećajem boli. »Vidim, sestro Gray, da ste od- 
bacili svoje odijelo od sive vune i da ste opet 
navukli haljinu od plavoga platna, koja vam sva- 
kako bolje pristaje, ali je važno, da se ne pre- 
hladite, a naročito, da se dobro hranite. U ovo- 
me podneblju treba mnogo jesti; vi gubite na 
težini od nekog vremena. Nemojte nam postati 
posve neopipljivi.« 

»Zašto uvijek dražite miss Grayevu radi 
njezinog maloga stasa, doktore Rob?« upita 
Garth ponešto zlovoljnim glasom. »Biti malen 
nije zacijelo nikakva mana!« 

»Pa ja je mogu dražiti i na račun njezinog 
visokog stasa, ako se to vama bolje sviđa,« reče 
doktor Rob namignuvši lukavo prema sestri Ro- 
semary, koja je stajala uspravno i gotovo uko- 
čeno pred prozorom. 

»Meni bi se najbolje svidjelo, kad se o nje- 
zinoj vanjštini ne bi uopće pravile doskočice.« 
odvrati Garth suho. 

Pa dometne prijaznije: 

»Razumijete li, doktore, za mene je ona glas, 
glas, koji vodi. U početku sam se naprezao, da 
stvorim u svojoj glavi njezin vanjski izgled; ali 
sada volim uživati u onome, što poznam, a pu- 


stiti na stranu ono, što ne poznam. Osim onoga 
Johnsona, koji spada u napola zaboravljeni ru- 
žan san, ona je jedina nova osoba, koja je do- 
šla k meni, otkada sam slijep, jedini glas, uz 
koji ne mogu da vežem nikakvo lice niti tijelo. 
Kroz godine bit će mnogo takvih osoba. Zasada 
je ona jedina.« 

Oči doktora Roba, koje su za vrijeme ovog 
tumačenja neprestano zirkale amo tamo oko 
sebe, najednom su se regbi zaustavile na nekom 
predmetu vrijednom pažljiva promatranja. Pri- 
mijetio je pismo, koje je stiglo iz inozemstva, 
a ležalo je na stolu tik do njega. 

»Oho,« klikne. »Piramide, egipatski biljeg. To 
je zanimljivo. Zar imate kakve prijatelje tamo 
dolje, gospodine Dalmain?« 

»Pismo je upućeno iz Kaira,« odgovori Garth, 
»ali mislim, da se miss Champion sada nalazi u 
Siriji.« 

Doktor čupne brk i zagleda se zamišljeno u 
pismo. 

»Champion?« ponovi. »Champion? To ime 
nije tako obično; zar je nekim slučajem ličnost, 
koja vam piše, poštovana Jane?« 

»Pa da, to je pismo njezino,« odgovori za- 
čuđeno Garth. »Zar je vi poznajete?« 

Glas mu je neobično zvučio. 

»Vrlo je dobro poznam,« odgovori polagano 
i odlučno doktor Rob. »Poznam njezino lice i 
poznam njezin glas, a poznam isto tako dobro 
njezin karakter. Vidio sam je u ratnoj vatri, a 
time se većina njezinih prijatelja ne bi mogla 
pohvaliti. Ali jednu stvar nisam kod nje pozna- 
vao sve do danas: njezin rukopis. Smijem li da 
pogledam taj omot?« 

Drski se čovječuljak okrenuo prema prozoru 
upravljajući ovo pitanje sestri Rosemary, ali od 
nje je vidio samo leđa: sestra Rosemary proma- 
trala je krajolik! On se obazre k Garthu, koji 
je očito već dao neki znak, da pristaje, a lice mu 
je izražavalo želju da čuje još nešto. Liječnik 
Mackenzie dohvati omot! 

»Da,« progovori konačno, »rukopis je sličan 
njoj: i ona je tako bistra, čvrsta, odlučna, zna- 
de, što hoće reći i govori to, ide, kamo hoće da 
pođe. Ah, dječače moj, to je plemenita žena, pa 
ako vi uživate prijateljstvo poštovane Jane, vi 
možete pregorjeti prilično mnogo toga!« 

Ružičasta boja razli se smeđim obrazima 
Garthovim. U njegovoj tmini mučila ga je že- 
lja, da čuje gdje netko govori o njoj, bez ika- 
kve nade, da će mu se to ispuniti. Ah, da je mo- 
gao naslutiti! . . . Taj bi stari Robbie bio mogao 
da ga zadovolji! Ispitujući Branda morao je po- 
stupati neizrecivo oprezno iz straha, da ne oda 
svoju i Janinu tajnu. Ali sa doktorom Robom i 
sestrom Rosemary nije trebalo toliko okolišati. 
Mogao je sačuvati svoju tajnu, a usto ipak slu- 
šati i odgovarati. 

»Gdje ste se sastali s njome?« upita Garth. 

RUKOPIS BISKUPA LANCA 
Jedna njegova propovijed 


»Reći ću vam, gdje i reći ću vam, kada,« od- 
vrati doktor Rob, »ako vam je po volji da slu- 
šate jednu ratnu pripovijest.« 

Garth je sav gorio od želje. 

»Imate li stolicu, doktore?« reče, »sjedi li i 
sestra Gray?« 

»Nemam stolice, gospodine,« otpovrne dok- 
tor Bob, »jer radije stojim, kad želim da dadem 
slobodna maha svojoj rječitosti. A ni sestra Gray 
nema također stolice, jer je otišla k prozoru i 
očito se zadubla u promatranje vidika. Ne brine 
se ni za vas ni za mene. Uostalom, ženu rijetko 
zanima ono, što joj možemo da pričamo o dru- 
goj nekoj ženi. Ali vi se, dječače moj, naslonite 
udobno u naslonjaču i zapalite cigaretu. Reći 
ću vam, gdje sam prvi put vidio poštovanu Ja- 


ne: u Africi, kad je burski rat* bio u najvećem 
jeku. Ja sam se tamo našao kao dobrovoljac u 
svojstvu hirurga. A ona je tamo bila, da njeguje 
ranjenike, ali ozbiljno, znajte, a ne tek kao di- 
letant! Ah, ne! Bila je šef bolničara i umjela je 
da svoje ljude drži u stegi, vjerujte! Sama je 
radila za desetoricu, ali je zahtijevala, da i svi 
drugi tako rade. Liječnici i bolničari obožavali 
su je. Razgovarala je s ubogim ranjenicima, 
kao što bi to mogla jedino njihova majka ili 
ljuba. I najopornija je srca dirnulo, to mi je re- 
kao najviši hirurg glavom!« 

Garth je pokrio lice rukama, a napola popu- 
šena cigareta pala mu je na pod, no on nije pri- 
mijetio. Liječnik podigne cigaretu, izgazi nogom 
mjesto, gdje je sag progorio, pa svrne okom 
prema prozoru: sestra Rosemary okrenula se i 
upiljila nemirne oči u Gartha. 

»Susreo sam je u više prigoda,« produži dok- 
tor Rob, »ali nismo bili u istim odjeljenjima, pa 
je razgovarala sa mnom svega jedamput. Vra- 
ćao sam se sa bojišta u bolnicu, da uzmem novu 
zalihu kloroforma: dok su pregledavali moju 
ljekarnu, prošetao sam se dvoranom i ugledao 
sam u jednome kutu miss Championovu. Kle- 
čala je kraj nekoga čovjeka, kojemu je zadnji 
čas bio blizu. Govorila je s njime milo nastojeći 
u isti mah da mu ublaži boli. Najednom odjekne 
strašan prasak. Poštovana Jane i ranjenik na- 
đoše se zasuti prašinom i krhotinama: Jedan 
burski metak probio je krov točno iznad njiho- 
vih glava. Nesretnik je urlao od strave, a bog- 
me mu nijesi mogao zamjeriti: borio se sa smr- 
ću i bio je pod djelovanjem morfija . . . Pošto- 
vana Jane nije izgubila hladnokrvnost. , Ležite 
natrag, prijatelju,’ šaptala je, ,i budite mirni.’ 
,Ne ovdje,’ jaukao je čovjek. ,Počekajte,’ odgo- 
vori poštovana Jane, , iznijet ćemo vas odavle.’ 
Tada se okrene i ugleda mene. A moje vam je 
odijelo bilo neopisivo, jer sam u žurbi dohvatio 
i prebacio podoficirsku tuniku kaki-boje izla- 
zeći iz šatora, a sad me još obasula prašina i 
kreč sa zida. , Ovamo vas, naredniče,’ zapovjedi 
ona. ,Pomozite mi, da prenesem tog ubogog 
dječaka, ne ću, da u ovom času bude nemiran!’ 
To je bila jedina njezina primjedba u vezi sa 
metkom, koji joj je preletio nad glavom. Ču- 
dite li se sada, da su je ljudi obožavali? Uvukla 
je ruke pod mišice ranjeniku, dala je meni znak, 
da mu prihvatim koljena, pa smo ga nas dvoje 
iznijeli iz dvorane i pronijeli kroz dug hodnik 
do male sobice, u kojoj se nalazio udoban kre- 
vet, a stijene su bile ukrašene fotografijama i 
knjigama. Rekla je: , Ovamo, naredniče,’ i polo- 
žismo ga na krevet. ,Čija je ovo postelja?’ za- 
pitao sam ja. To ju je pitanje regbi začudilo, 
ali videći, da sam stranac, odgovorila je učtivo: 
,Moja.’ Zatim nadoveže videći, da je ranjenik 
već zadrijemao: ,Ah, ubogi mladić, njemu kre- 
vet ne će više trebati, kad ja dospijem otići na 

* Buri su afrički kolonisti, potomci holandeskih do- 

seljenika iz XVII st., koji su u južnoj Africi osnovali 
slobodnu državu i republiku, te su godine 1902. vodili 

bezuspješno protiv Engleske »burski rat.« (Op. prev.) 

počinak!’ To su vam živci! To je bio moj jedini 
razgovor sa poštovanom Jane. Malo nakon to- 
ga bilo mi je dosta rata i povratio sam se u En- 
glesku.« 

Garth podigne glavu. 

»A zar je u Engleskoj nijeste nikada sastali?« 

»Jesam,« odgovori doktor Rob, »ali nije me 
prepoznala. Ni traga kakvome sjećanju. Pa to 
je i posve prirodno: tamo sam dolje nosio bradu, 
jer nije bilo vremena za brijanje, a radi moje 
posuđene tunike držala me je narednikom, a ne 
hirurgom. Dakako, ona se nije nadala, da će 
naći druga sa ratišta među grmljem . . . Picca- 
dilly parka,« dovrši malko nespretno doktor 
Rob. »A sada, kad sam vam tu dugačku pripovi- 
jest po redu i potanko ispričao, idem da se po- 
razgovorim sa gospođom Margery u blagovaoni. 
Ona se nešto zabrinula, jer regbi ne može više 
da probavlja slaninu. Stoga ću, ako dopuštate, 
pozvoniti, da zapitam za gospođu Margery.« 


KUĆA NORVEŠKE SPISATELJICE S1GR1DE UNDSETOVE 
Njezin roman „Proljeće** ostao je našim čitaocima u nezaboravnoj 
uspomeni, a izašao je i u Knji-mici Dobrih Romana 

»Ne odmah, doktore,« uplete se Jane odmje- 
renim glasom. »Moram da vam kažem nekoliko 
riječi, stoga ću doći za vama u blagovaonu. A 
zatim, dok se zabavite sa starom Margery, ja ću 
otići da uzmem šešir: htjela bih da vas otpra- 
tim komadić puta, ako dakako gospodin Dal- 
main pristaje da ostane sam jedan sat.« 

(Nastavit će se.) 



IZLOŽBA „ZA SLUŽBENIKE OLTARA« U SARAJEVU 


U velikoj dvorani Zavoda sv. Vinka u Sarajevu 
priredila je mjeseca rujna Marijina kongregacija 
gospođica veliku izložbu pod geslom »Za službe- 
nike oltara«. Izložbu je otvorio sam nadbiskup 



POGLED NA IZLOŽBENU DVORANU 


vrhbosanski preuzv. g. dr. Ivan Ev. Šarić u pri- 
suću svjetovnog i redovnog klera te mnoštva 
odličnog općinstva. Agilni odbor kongregacije 
s upraviteljem vlč. g. Franjom Kralikom na čelu 
iznio je na toj izložbi golem i probran materijal 
u vezi sa svećeničkim pozivom, zvanjem i služ- 
bom. Svi izložbeni objekti bili su razdijeljeni u 
krasne skupine i vrlo ukusno raspoređeni. Među 
izloženim skupinama isticao se odsjek, u kojem 
su bile prikazane sretne naše obitelji, što su 
dale Crkvi više svećenika, pa odio za »kasna zva- 


Slika desno : 

NADBISKUP ŠARIĆ I UZVANICI NA OTVORENJU 
IZLOŽBE „ZA SLUŽBENIKE OLTARA * 4 U SARAJEVU 
Desno među prvima organizator ove izložbe Franjo Kralik 


nja«, u kojem su bili prikazani naši poznati sve- 
ćenici, koje je Gospod kasnije pozvao u svoj vi- 
nograd, zatim odsjek, u kojem je bio predočen 
znanstveni i prosvjetni rad našeg svećenstva, 
onda rad uzgojnih zavoda što ih vodi svećenstvo, 
pa njegov misijski i pastoralni rad, katolička 
štampa u ruci crkvenih redova i svjetovnog sve- 
ćenstva, rad za svećeničke kandidate, za širo-, 
mašne crkve s mnoštvom prekrasnih paramenata 
i mnogo drugo, sve podobno, da u gledalaca iza- 
zove ljubav prema svetom zvanju svećeničkom 
i probudi želju, da se nade što više poslenika u 
Gospodnjoj žetvi. 

Izložba je ostala otvorena dva tjedna, a po- 
sjetilo ju je mnogo općinstva, koje se vrlo po- 
hvalno izražavalo i o izložbi i o revnosti članica 
kongregacije, koje su sa svojim Upraviteljem 
zaista morale uložiti velik trud u organizaciju 
prve veće priredbe ove vrste kod nas. U okviru 
izložbe priređena su i dva predavanja u dvorani 
Zavoda sv. Josipa o pok. biskupu dru Josipu 
Langu, popraćena skioptikonskim slikama, koja 
je na poziv kongregacije održao dr. Stjepan 
Markulin, autor beskupove biografije. Tako je 
Sarajevo prvo proslavilo desetu godišnjicu smrti 
ovog velikog biskupa, ljubitelja i dobrotvora si- 
rotinje. M. 




KANONIČKA KURIJA NA KAPTOLU, U KOJOJ JE BISKUP 
LANG KAO ZAOREBAČKI KANONIK ŽIVIO I UMRO 

ZADNJI ČASOVI 
BISKUPA LANGA 

(Sjećanje prigodom 10. godišnjice) 

U zadnjoj se godini svog života biskup mo- 
rao uklanjati svakom naporu. No iza Josipova 
(g. 1924.) klonule su mu sile sasvim, te je bio 
izgubljen za javni rad. Otada je njegova soba 
bila jedino njegovo boravište, a njezini prozori 
jedini izgled u svijet. 'U toj mu je sobi bio po- 
stavljen oltar, pa je na njem misio, dok mu i 
to nije postalo nemoguće. Ni ležanje mu nije 
olakšavalo boli. Nije imao sna ni počinka. Na- 
došla je i velika glavobolja i teško disanje. 
Srčani napadaji strašno bi ga izmorili. No on se 
nije ni na što tužio, nego je nastojao obavljati 
svoje molitve i pobožnosti prema svojim si- 
lama. S kreveta je pratio dnevno listopadsku 
pobožnost u susjednoj franjevačkoj crkvi, a 
jednako se dnevno jutrom pričešćivao. Na ve- 
čer uoči Svih Svetih tako se osjećao, da je po- 
mišljao, kako bi na sam blagdan mogao čitati 
sv. misu. Pa ipak nije više mogao misiti. Primio 
je, kao obično, sv. Pričest točno u 6 sati iz ruku 
Msgra. dra. Beluhana. Na odlasku biskup mu 
se naklonio i rekao: »Hvala lijepa, Bog plati!« 
To su mu bile posljednje riječi. Malo kasnije 
učinio je kretnju, kao da hoće ustati ili doći 
kome ususret, ali je odmah klonuo. Pokazala 


se smrtna suza i biskup je bio mrtav. Bez teške 
borbe i u tren oka Bog je pozvao svoga vjer- 
nog slugu i našao ga pripravna. 

Općenito zanimanje za biskupovu bolest, 
opće saučešće, kojim je svatko o njoj govorio, 
prometnulo se iza njegove smrti u opću žalost. 
Što se u Zagrebu vidjelo za ono dva-tri dana, 
što je biskup ležao na odru u nadbiskupskoj 
kapelici, jamačno se rijetko kada vidi, a kod 
nas još nikada. Od rana jutra do kasne večeri 
dolazile su procesije ljudi, da ga još jednom 
vide. Nije to bila puka radoznalost. Gdje se 
svijet sakuplja iz radoznalosti, ne vidiš, što si 
vidio ovdje. Ne govorimo o onima, koji su je- 
cajući i plačući ostavljali kapelicu. Sav je taj 
svijet bio uvjeren da kleči pred tijelom sveca. 
Što se vidi u Rimu na grobovima svetaca, po- 
imence sv. Stanislava i sv. Alojzija, to se vidjelo 
i ovdje: ljudi su ce svojim krunicama, molitve- 
nicima i rupčićima doticali ruku pokojnikovih 
i dotaknuvši ih se pobožno ljubili te stvari. 
Ljudi su kidali i odnosili cvijeće i grančice, ko- 
jima je bio okićen odar biskupov, a djeca su 
zaboravljala prirodni strah pred mrtvim čovje- 
kom, pa se propinjala na rukama matera, da 
se ručicama uzmognu dotaći ruku ili obraza bi- 
skupova. Zadnji dani boravka mrtvog tijela bi- 
skupa Langa među ljudima, pa njegov sprovod 
i ukop — sve je to bio veličajan triumf kre- 
posti, triumf svetosti katoličkog svećenika, 
triumf Isusa Krista, koji je u biskupu Langu 
našao svog dobrog i vjernog slugu. 


Biskup Lang nije dugo počivao na Mirogoju. 
Jedva godinu dana. Općenita je bila želja, da se 



GROB SA SMRTNIM OSTACIMA + BISKUPA 
LANGA U KRIPTI ŽUPNE CRKVE SV. MARIJE 

njegovi smrtni ostaci prenesu u 
dragu njegovu crkvu sv. Marije. 
Zato je 8. studenoga 1925. dignut 
bijeli lijes s njegovim tijelom 
ovjenčan svježim cvijećem i uz 
silno učestvovanje naroda na ra- 
menima seljačkih momaka iz Re- 
meta, Gračana i Šestina prenesen 
u grad u njegovu župnu crkvu sv. 
Marije i položen u kriptu, kao što 
su ondje u grobnicama kripte sa- 
hranjeni i neki drugi stari župnici 
i župljani sv. Marije. Grob biskupa 
Langa baš je pod svetištem. Do- 
brotvorna je ruka tu stavila bron- 
čanog anđela, odlično umjetničko 
djelo, da označuje mjesto, gdje 
se nalaze smrtni ostaci velikog bi- 
skupa. Oko tog se anđela bisku- 
pova djeca dnevno okupljaju u 
molitvi. Grob je uvijek pun svje- 
žeg cvijeća. 


Slika desno : 

BISKUP LANO NA ODRU U NADBISKUPSKOJ 
KAPELICI 


Slika dolje desno: 

SVEČANI PRENOS SMRTNIH OSTATAKA 
t BISKUPA LANGA IZ GROBNICE PRVO- 
STOLNOG KAPTOLA NA MIROGOJU U CRKVU 
SV. MARIJE 8. STUDENOGA 1925. 


Slika dolje lijevo: 

ANĐEO U SVETIŠTU ŽUPNE CRKVE SV. MARIJE 
NAD GROBOM + BISKUPA LANGA 


Sve slike foto Domagoj Markulin 

Ilustrirana novela 


S PROŠTENJA 


Nema čuvenijeg mjesta u cijelom kraju od 
znamenite crkvice u Doubravci, s kojom je spo- 
jen i dio češke povijesti. Doubravka je uzvišena 
nad cijelim krajem, i tko na brdu obraslom sa 
šumom pogleda, sjetit će se, kada je ovdje bio 
na proštenju. 

Bilo je to zaista u vrijeme bezbrižne mladosti, 
jer proštenje u Doubravci bilo je kao sastaja- 
lište mladih ljudi. Starijima je put naporan i ne- 
dostaje im glavne pobude za putovanje. 

Doubravka stoji usred šume na brijegu: oko 
crkve ima nekoliko zgrada, koje se za vrijeme 
proštenja pretvore u gostionice bez svakih do- 
zvola i jedina gostiona sa dvoranom u prostra- 
nom vrtu pod nebeskim svodom bude puna. Go- 
stioničar izradi prije proštenja pod od dasaka, 
za glazbenike načini dvije klupe, pod starim ja- 
blanima nastavi hektolitar i sve je gotovo. Pada 
li kiša, idu svi hodočasnici u točionu; ako je 
lijepo vrijeme, nijedna soba ne bi ih mogla pri- 
miti. 

Niti crkvica nije dosta prostrana za mnoštvo 
posjetnika. Propovjedaonica je postavljena pod 
jakim borovima, a mnogi se jedva smjestio do 
stare crkvice — ili jer ne može ili ne će, jer 
bolje vabe razni kramari, igre i vika i dozivanje 
kramara na kupovanje. 

Imala je ovamo iz Kaclova dobar sat hoda, što 
znači po općem mjerenju ipak šest kilometara. 
Kao djevojčica često je ovamo došla s djevoj- 
kama, da izda nekoliko ušteđenih i isprošenih 
novčića. Već je davno bio načinjen proračun i 
ustanovljeno, što će se kupiti. 

A sada, kad je navršila sedamnaestu godinu 
i stupila u redove zrele mladeži, vuklo ju je nešto 
drugo. Nije mislila na slatke stvari kod kramara, 
ni na vrtulj i druge zabave i radosti; rascvjetalo 
djevojče imalo je na misli nekoga drugoga, 
s kim se mislila ovdje sastati, u dvorani zaple- 
sati i po sjenovitim putevima i šumskim stazi- 
cama za slatkoga šaputanja upirati se ruku o 
ruku. Takve bi misli i čežnje zarumenile inače 
blijeda lica toga pupoljka, koji se razvijao u 
krasnu ružu. 

Božena je bila prvorođena i roditelji je nijesu 
uzimali za poljski posao, nego je morala šivati 
i kod kuće njegovati mlađu braću i sestre. Zato 
Boženina lica nijesu bila suncem opaljena i 
nije joj tekao znoj s čela. Dakako da bi kre- 
tanje u prirodi na svježem uzduhu bilo za nju 
zdravije, pa njezino lice ne bi bilo tako bijelo 
i lijepo. Božena je bila iznimka među seoskim 
djevojkama, opaljenima od sunca sa zdravom 
crvenom bojom. 

Momci su voljeli tu nježnu biljku kao neku 
rijetkost na selu i zato je odmah našla štova- 
telja i prosaca. Zvali su je »krasna Božena«, a 
ostale su joj djevojke bile zavidne. 

Božena je bila skromna, tiha i skoro nije bila 
sebi ni svijesna svoje vrijednosti. Svatko ju je 
morao voljeti. 


Kad je jednom Moler obolio i Božena sva 
znojna dotrčala po lijek, iskusno oko liječnika 
dugo ju je motrilo, a na odlasku rekao joj je 
taj muž: 

»Pazite, mlada djevojko, na sebe i čuvajte se 
takve žurbe. Slabim djevojkama često prijeti 
sušica.« 

Ali Božena nije marila za te riječi i brzo ih je 
zaboravila. Ništa je nije boljelo, a šivaći bi je 
stroj umorio samo za čas. Nije dopuštala, da se 
to opazi; a domaći su govorili, da ima najlakši 
posao — u sobi, gdje joj ne škodi ni zima, a 
niti je sunce pali. 

Često je Božena šivala i susjedama, koje nijesu 
imale stroja. 

Za proštenje u Doubravku imala je mnogo 
posla. Šivala si haljine s mnogo ukrasa, braći 
je trebala svršiti košulje s ušivenim prsima, a i 
za dvije mlađe sestre trebala je šivati i na njih 
je mislila. I drugarica joj donijela haljinu, a 
Božena joj nije htjela odbiti. Morala je i po 
noći nastaviti, ali je to radosno radila, jer je 
kod posla mislila na proštenje, na Doubravku, 
na ples pod stablima i na onoga, koji će s njom 
prvi zaplesati. Dosada nije bila na zabavama, 
a niti bi joj to roditelji dopustili, ali na pro- 
štenju u tuđem mjestu će zaista plesati. Bit će 
to po danu, u mnoštvu će se izgubiti i do večera 
će biti kod kuće. 

Svoje haljine ostavila je za posljednje, a u 
njih je ušila sve čežnje i radosti svoga srca, koje 
dosad nije bilo ničim pomućeno. U svaki ubod 
uložila je uzdahe uzbuđene unutrašnjosti i suze 
radosnice, jer je njezino srce već previralo. 

Božena se upoznala s novim lugarom, koji je 
od prije malo vremena čuvao revir u Doubravi. 
Vidjeli su se u crkvi, govorili su o sajmu u gradu 
i Douba je pozvao Boženu na proštenje. Neko- 
liko je puta prošao oko posjeda, ali dalje se 
nije usudio. Nije znao, kako bi došao k Molero- 
vima, jer je njegovo poznanstvo s Boženom 
bilo tek u prvim počecima. Volio je Boženu, a 
tako je i ona njega voljela. O tom nitko ništa 
nije ni slutio. 

Roditelji su držali svoju kćerku još za dijete, 
a družina je znala za njezinu nepristupačnost. 

A Božena se "nije nikome povjerila. Samo u 
nove haljine slala je uzdahe prve ljubavi, a kada 
je cjelivala proljetno cvijeće u vrtu, mislila je 
pri tom na Vojtjeha. 

»Sigurno će doći u Doubravku na proštenje, 
zajedno ćemo plesati.« 

Te riječi bile su joj na mislima dan i noć. 
Plesat će s Vojtjehom pod vitkim jablanima uz 
veselu glazbu. Osjećala je, da se izmorila, jer 
je previše radila. Ali mladost sve nadvlada. I 
Božena je nadvladala umor i po noći šivala. Bilo 
je već jako kasno, kad je sve svršila. Domaći 
su već davno spavali. Izašla je van, da pogleda, 
kakvo je vrijeme. Razvedrilo se i zvijezde su 
svijetlile na nebu. Veselila se, da će na pro- 
štenju biti lijepo. 

Nije mogla dugo zaspati dugo je mi- 

slila na proštenje i na Vojtjeha . . . 

* 

Zarana su po svima putevima i stazama gr- 
nuli ljudi k Doubravci. Na travi blistala je ju- 
tarnja rosa, a u zraku su pjevale ševe. 

I Božena se žurila s dražicama na proštenje. 
Neprestano je pretjecala djevojke, pa su joj se 
smijale, da ne može dočekati licitarskog srca. 

Došao je i lugar. Mnoga je mislila na lijepog 
junaka, koji se mogao po volji ženiti. Dekret za 
lijepo mjesto imao je u džepu. 

Božena se brzo odijelila od djevojaka i za- 
državala se samo uz Doubu. Bili su u crkvi, gdje 
je bilo sparno i zagušljivo, slušali su nepoznatog 
propovjednika, a potom su izašli i Douba je 
kupio Boženi veliko srce s natpisom: »Taj dar 
je tvoj, anđele moj.« Išli su po stazi između 
mladih grabova do gostionice, gdje je zasvirala 
glazba, čim je odzvonilo podne. 

Sastalo se tu mnogo junaka i djevojaka; do- 
maći nijesu ni došli u kolo prepustivši ples stra- 
nima, koji će se zadržati samo do večera. 

Lugar Douba dosta se zabavljao s Boženom, 
a dolazili su k njoj i drugi za ples. Voljeli su 
je. Bila je laka za ples, a na bijelim obrazima 
cvale su joj crvene ruže. Od plesa su djevojke 
samo gorjele. 

Poslije podne duvao je s drveća vjetar, a ple- 
sači se ugodno hladili. Božena nije pazila, kako 
vrijeme prolazi i kako sunce tone k zapadu. U 
tom mnoštvu svaki se starao za sebe ne brinući 
se za druge. Božena je uzalud gledala za dra- 
žicama; bilo da su otišle ili im se nije dalo još 
kući. Douba je molio, da još samo malo ostane. 

Konačno kad je sunce zalazilo i bacalo duge 
sjene na vrtove, trgla se Božena. Ima sat hoda 
do kuće! Prebacila je haljinu preko ramena i 
požurila kući. Lugar ju je malo pratio. Bojala 
se, da je kod kuće ne grde. 

'Douba joj je putem očitovao ljubav, a po- 
kazao joj je i lugarnicu, gdje će s njom gospo- 
dariti, kada je isprosi kod roditelja . . . 

Za dva dana iza toga pronijela se krajem 
vijest, da je Molerova kći, krasna Božena, na 
smrt bolesna. Pozvali su i liječnika, koji je vani 
rekao Moleru, da može biti na sve pripravan. 

»Naginjala je na sušicu,« dodao je, »a nije se 
čuvala . . .« 

Kad je to Moler čuo, samo je tužno kimao 
•glavom. Tako iznenada — a tako su je čuvali i 
štedili! Držao je, da je to od proštenja i plesa. 

»To bi se i tako dogodilo, prije ili poslije,« 
nadoda liječnik. »Tome se ne bi izbjeglo!« 

Poslije liječnika došao je svećenik, nekadanji 
Boženin učitelj. Kad je svršio svete obrede, 
otišao je sa suzama u očima. 

Božena je bila bolesna od petka, a bivalo 
joj je sve gore i gore ... Ali onako bolesna šap- 
nula je majci: 

»Molim vas, pokopajte me na groblju u Dou- 
bravci.« 

Nitko nije pitao, zašto želi biti pokopana na 
groblju u susjednoj župi. 


U kući je vladao nered i plač. U podne je Bo- 
žena mirno umrla, i bila je još ljepša, nego li 
kad je bila živa. 

Sad se tek majka sjetila na posljednju volju 
kćerinu. Bila je svima sveta i nastojali su da je 
ispune. 

Tjedan dana iza proštenja zaputio se žalosni 
sprovod iz Kaclova k Doubravci, a ljudi je bilo 
skoro isto toliko, kao pred sedam dana. Učesnici 
proštenja otpratili su »krasnu Boženu« na gro- 
blje. Kad su išli oko gostione, nije se čuo topot 
nogu. Samo pogažena trava svjedočila je, da tu 
nije uvijek tako mirno i tiho. U mnogim je gla- 
vama i srcu bila neobična tjeskoba. 



MLADI LUGAR NA POGREBU SVOJE BOŽENE 3 

Na pogreb je došao i lugar Douba. Cijeli se 
tjedan spremao na odlazak i u subotu je zamolio, 
da se može vratiti natrag na mjesto, gdje su 
služili neoženjeni lugari. Ženiti se još ne će, pa 
bi htio da ljepšu lugarnicu ima koji oženjeni. 
Tome je bilo udovoljeno. 

Sada je bio mladi lugar na pogrebu svoje Bo- 
žene. Plakao je kao i ostali i sa slomljenom 
svijećom išao do groba, gdje je počivalo dobro 
srce, koje je tako brzo našao i tako brzo izgubio. 

Tamo, gdje je za proštenja gospodarilo bučno 
veselje, sada se razlijegao plač, a gdje je vladao 
bujan život, sada je prijetila smrt. Danas se 
mladež, koja je nedavno vriskala, tiše razišla 
svojim kućama i groblje s crkvom opet je za 
godinu dana tiho. Samo drveće naokolo jednako 
šumi pjesmu o neobičnoj prolaznosti ljudskoga 
života. 

Češki napisao ALOIS DOSTAL 
Preveo SLAVKO MA/CEN 

lllllllllllllllllllllllllllllllllllllllllllllllllllllllllllllllllllllllllllll 

U svakoj kući treba da se nade najnoviji roman Knjiž- 
nice Dobrih Romana: 

»Z L A T K O« 

Napisala ga je poznata hrvatska književnica Jagoda 
Truhelka. — Cijena 30 dinara, uvezano 40 dinara. — 
Naručuje se kod Uprave »Obitelji«, Zagreb, Trg Kralja 
Tomislava 21. 

ŽENSKE ČARAPE: 

Najfinije svilene Din 21 

Jake svilene ,, 11 

la flor ,, 11 

Končane „ 1 

[Strapaćne flor ,, 1 


Vrsta: 1375-88 

Lagana i elegantna kombinirati^ 
cipelica 


Vrsta: 4625-55 

Za šport 


Vrsta: 4824-60 

Ova perforirana lak polucipčltca 
jvakoj djevojčici lijepo pristaj* 


Vrsta: 4825-fc 
Starije dame nose ovu lakastu 
polucipelii^,^^ 


Vrsta: 2645 14 
na. čvrsta i jef 
telećeg boksa 


Vrsta: 7225-06 
Kod kuće samo Bata papuče 


gospodu 


Vrsta: 2945-11 
Za štrapac ovu čvrstu 
troter-cipelicu iz boksn 
u smeđoj i crnoj boji 


Vrsta: 4644-05 

^Svim damama i gospojicama koje 
f vole cipelicu sa niskom petom pre- * 
? poručamo ovu dobru /$ 

i jeftinu cipelicu \ M 


Vrsta: 1837-21 
Za društva i ples 
lak poluči pelu 


Vrsta: 7217-20 
*u ovima odmoriće se 
noga 


Elegantna i dobra* polu- 
cipela iz crnog i srne; 
deg boksa, J&, 


I „Vrsta: S860-00 
m Za najmlađa izradili tttio 
ovu cipelicu u smeđoj, crnoj 
..i J&oipk branim bojamf 


Trajne I jeftine samo Dm 7^» 


Za štrapac i stariju 
gospodu ova visoka 
cipela 


dječacima za štra* ^ X.' 

pac, igru i šport ovu čvrstu špđr| 
cipelu sa gumenim đonom 


Tko nosi kaljaće Bata- 
Ne boji se kiše i blata 


Vrsta | 


Vrsta: 3162-00 



UČENJACI, UMJETNICI I LUĐACI 


Od najdavnijih su vremena neki držali, da uče- 
njaci i umjetnici stvaraju velika djela samo tim, 
što su duševno bolesni. Ipak nitko nije tako od- 
lučno stajao na tom stanovištu kao poznati psi- 
hijatar talijanski liječnik Cezare Lombroso. On 
je sakupio čitav beskonačan niz činjenica, koje 
bi imale govoriti o duševnim bolestima pojedinih 
geniji i znatnijih talenata. Međutim sve je to 
bilo nategnuto i bez ikakve osnove. Evo, kako 
Lombroso dokazuje duševnu abnormalnost Scho- 
penhauera, poznatog njemačkog pesimističkog 
filozofa: Schopenhauer je trpio od melankolije. 
Utekao je iz Napulja u strahu od boginja, a iz 
Verone pod dojmom, da je žvakao otrovan du- 
han. Kod najmanjeg se šuma mašao za sablju. 
Otvarao je pisma, pun najgorih predosjećaja. 
Nije se davao brijati, nego je palio bradu. Mrzio 
je žene i Židove, a osobito filozofe. Međutim je 
toliko volio pse, da ih se sjetio i u svojoj opo- 
ruci. Tražio je uzrok najobičnijim pojavama, kao 
na pr. uzrok vlastitom teku, pa je bio velika iz- 
jelica. Vjerovao je u brbljave stolove spiritista, 
i da magnetizam ispravlja krive noge njegova 
psa. Jedne se noći sanjalo njegovoj sluškinji, da 
čisti mrlju od crnila. Narednog je dana prolio 
crnilo. I odatle je zaključio, da se sve, što se na 
svijetu dešava, događa u neumoljivoj određeno- 
sti. Stanovao je u prvom spratu, da bi mogao la- 
kše pobjeći od požara. 

Sve to ima u sebi nešto smiješno, ali to ne 
znači nikakvu duševnu anomaliju. Svaki je čo- 
vjek manje ili više osjetljiv, ali osjetljivost još 
ne znači duševnu bolest. Istina, uvijek je bilo 
među umjetnicima i učenjacima takvih, koji su 
trpjeli od raznih duševnih abnormalnosti pro- 
uzrokovanih teškim duševnim naporom, ali nji- 
hov poremećeni nervni 'život nije bio nikad uslov 
stvaranju. Najbolji dokaz za to imademo u tom 
da nitko u ludilu nije postao talenat ili genij, 
ako prije bolesti nije imao za to pri- 
rodnih sklonosti. Istina, živčana raz- 
draženost može da oživi maštu, da po- 
spješi tok misli, ali ona nije uzrok, 
ona je podstrek i pomagač. 

Od Cesara Lombrosa pa do danas 
napisano je bezbroj psihijatričkih ana- 
liza znatnijih umjetnika i učenjaka ili 
t. zv. patografija. Dok je Cesare Lom- 
broso u svojim psihografijama, pone- 
kad neozbiljnim poput bapskih brblja- 
rija gomilao do u beskonačnost činje- 
nice slabe vjerojatnosti, noviji su psi- 
hijatri, nezadovoljni običnom statisti- 
kom, pristupili analizi abnormalnih 
duševnih pojava kod osoba iz umjet- 
ničkog i naučnog svijeta. Jedna od 
najpopularnijih patografija je »Bolest 
Guy de Maupassanta« od liječnika Ga- 
stona Vorberga, koja je objavljena 
1918. godine. To je analiza Maupas- 
santove bolesti, napisana u prilog sta- 


novištu Lombrosa i čitave čete njegovih pristaša. 
Međutim je tu dugu analizu lako oboriti jednim 
kratkim zamahom. Guy de Maupassant bio je 
naime umjetnik i prije svoje duševne bolesti. 

Zanimljivo je, da Lombroso i njegovi sljed- 
benici obilaze zdrave talente i genije, a ponekad 
i njih proglašuju duševno abnormalnim. I Goe- 
the, koji je bio pun zdravlja, svježine, ispada u 
njihovim očima duševno nezdrav i zbog svojih 
čestih uzbuđenja i »nemotiviranih« kolebanja u 
svojim osjećajima. Ako priznavaju duševnu sre- 
đenost nekim umjetnicima i učenjacima, prizna- 
vaju je vrlo malenom broju, koji nazivlju pu- 
kom iznimkom. Tako na pr. Galileu, Michelan- 
gelu, Verdiju, Sienkiewiczu i drugima. 

Kad pobliže promotrimo sva ta psihopatološka 
istraživanja — počevši od napora najdavnijih 
vremena, izraženog u onoj čuvenoj rečenici: Nul- 
lum magnum ingenium sine mixtura dementiae 
fuit (Nije bilo genija bez primjese ludila), pa sve 
do najnovijeg doba — kad promatramo pobliže 
sva ta psihopatološka istraživanja, vidjet ćemo, 
da su ona na krivoj osnovi. Sva se ona kreću u 
magli jednostranih liječničkih konstatacija. Za- 
bacujući umjetničku i naučnu stranu raznih djela 
oni vide u svakoj riječi, u svakom pokretu bo- 
lesnu pojavu i kao takvu je uzimlju bez dubljeg 
ispitivanja procesa samog stvaranja. Jasno je, 
da takva nauka ne može da se održi, jer vodi u 
skrajnost i možemo mirne duše da jednostavno 
zaključimo: Psihopatološke pojave nisu uslov 
stvaranju, jer imademo mnogo zdravih talenata 
i genija. One katkada mogu da dadu podstrek i 
to u trenucima posvemašnje duševne sabranosti, 
kad stvaralačka snaga može da dade red i sklad, 
koje zahtijevaju i umjetnička i naučna djela, ali 
oni nisu uslov stvaranju ni umjetničkom ni nauč- 
nom. JERONIM KORNER 


Suton u žitu 

Skrušen se ispovijedam zemlji sred zelenokosih livada, 
zlatoklasa žita kleče pobožno pod plavetnim svodom, 
bijeli golubovi mira uzlijeću uz pitoma stada, 
zvijezda samotnička zadrhti blijeda ko nad dalekim brodom. 

Sunce je izlilo rastaljene vrčeve znoja i blagoslova 
na mukotrpne glave pognutih Božjih poslenika. 

Na trudnu zemlju kaplje im krv ko sjeme jalovo, 

kad sirotinja pabirči trud svoj u tuzi večernjeg zvonika. 

Miriše suton svježeg hljeba; kroz ivice plavetnog lana 
srpanj zanjihan jezdi sa vozovima zlatoklasog žita, 
zvijezde se zlatne roje u srebrnim čaškama Uljana, 
zelene grudi grožđa srpanjskim su dahom opržite. 

Skrušen se ispovijedam zemlji sred zelenokosih livada, 
na vrbovu frulu tuži srce u suton jem mirozovu. 

Iz trudnih polja hita djevojka razbujala, mlada, 
a rosa rosi ko blagoslov na sitnu granu brezovu. 

STJEPAN DEVĆIĆ 

SAT OD CVIJEĆA 

Zacijelo vam je već tko bilo 
kada zaželio, da vam cvatu svi 
satovi života i da vas nikad ne 
napusti radost cvjetnog prolje- 
ća. Tu je želju na veoma origi- 
nalan način izrazio svim posjeti- 
ocima javnog parka u Ostendi 
jedan domišljati vrtlar. On je 
nasred parka od različitog cvi- 
jeća prekrasnih boja i mirisa na- 
pravio — sat. Čitava jedna okru- 
gla površina prekrivena je tamo 
u obojenim cvjetnim grmovima, 
posred kojih se ističu vanredno 
privlačivi bijeložuti cvijetići za- 
sađeni u obliku brojki. Čitav je 
krug opasan cvjetnim osmeroku- 
tom. Od vidljivog dijela sata sa- 
mo kazaljke nijesu napravljene 
od cvijeća. One su drvene, te 
imaju oblik aeroplanskih krila. 
Pod zemljom je brižljivo maski- 
ran satni stroj, koji ide sigurno 
i točno. Građani Ostende imaju 
tako pored lijepe slike također 
i praktične koriste od tog sata, 
oko kojega se uvijek kupe pro- 
laznici uživajući u njegovoj lje- 
poti. 

Taj sat se navija isto kao i 
svaki drugi, samo što mjesto či- 
šćenja ovaj treba — polijevanje. 
Sat se polijeva dva puta dnevno. 
On predstavlja za velike i ma- 
lene posjetioce parka pravu sen- 
zaciju. Djeca svaki čas ostavljaju 
tatu i mamu, da »vide, koliko je 
sati,« premda ga tata ima u 
džepu, ili premda upravo prolaze 
pored običnog javnog sata. Tre- 
ba samo biti dosjetljiv, pa se iz 
običnih sredstava dadu načiniti 
prekrasne stvari, kao što je eto 
i s tim satom od cvijeća. D. C. 

GOLUBOVI U ZIMI 

Tko želi držati golubove taj 
mora znati, kako će s njima po- 
stupati u zimi. Evo ovako: Za 
trajanja zime prestaje parenje. 


Ali golubovi nesamo da moraju 
zaštićeni biti od vjetra, studeni 
i nepogode, već i protiv vanjskih 
životinjski neprijatelja, koji na 
nje ponajviše navaljuju za zim- 
ske sezone. Zimi navaljuju na go- 
lubove kune, tvorići i lasice. Ovi 
neprijatelji dolaze iz šume, te se 
približuju ljudskim stanovima, 
gdje noću provode svoj razboj- 
nički zanat. Često možeš vi- 
djeti jutrom golubove ili drugu 
živad, gdje leži mrtva sa malom 
ranicom kod glave, a bez ijedne 
kapi krvi. Zato je najbolje, da 
su golubovi zimi po noći u za- 
tvorenom golubinjaku. Tvoj go- 
lubinjak mora biti uvijek čist, to- 
pao i siguran proti svakom ne- 
prijatelju. Kiša- ili snijeg ne smi- 
ju padati u nj. Vrata se moraju 
lako i sigurno otvarati i zatva- 
rati. U njem ih možemo i hraniti 
za velike nepogode. Zimi se ne 
daje golubovima puno hrane, 
da ne počnu prije vremena leći 
jaja, jer bi za studeni mogla stra- 
dati jaja, pa i mladi. Dosta je 
davati im hranu dvaput dnevno: 
u jutro i pod večer. /. 'S. 

ČUVANJE VOĆA PREKO ZIME 

Jabuke i kruške — razumije 
se samo zimske vrste — najbolje 
ćemo sačuvati preko zime, ako 
smo ih spravili u podrum ili u 
suhu komoricu na štelaže. Pri- 
je nego što to voće unesemo, 
treba dotičnu prostoriju teme- 
ljito očistiti, zidove obijeliti, za- 
sumporiti i dobro zatvoriti. Po- 
slije nekoliko dana otvorit ćemo 
vrata i prozore i dobro prozra- 
čiti, a tekar onda unijet ćemo 
voće i slagati na stelaže. No u 
takvim prostorijama ipak ima 
dosta vlage, naročito u studenom 
i prosincu, kad pada kiša ili sni- 
jeg i kad ima puno magle. Usli- 
jed toga trune voće. Zato nam 
ga valja češće pregledati i od- 



9ho u vašem mjestu nema električne rasvjete 

to ne treba da zdvajate, jer Vi možete svoj dom bolje 
I jeftinije rasvijetliti sa našim ,,PETROPLIN M 
svjetiljkama nego sa elektrikom. — Izvolite odmah zatra- 
žiti ilustrovani cjenik preko tih svjetiljaka a koji Vam se 
šalje posve besplatno i franko. 
„PETROPJLIN" ZAGREB, Mesnička ttl. 8 

Interesenti koji se pozovu na ovaj oglas uživaju 10% popust 

straniti svaki natruo komad, jer 
bi se inače mogli zaraziti i zdravi 
komadi. Treba dotični prostor 
češće zračiti, a to se čini za lije- 
pa, sunčana dana. Ako ne mo- 
žemo zračiti, onda ćemo na pod 
nasuti sitnog negašenog kreča. 
Kreč će upiti vlagu u sebe, a mi 
ćemo ga pokupiti i baciti na 
gnojište, da nam popravi gnoj. 
Taj se rad može češće opetovati. 
Voće se ne smije smrzavati u 
dotičnim prostorijama. /. S. 

OTKUDA JE DOŠLA MAJONEZA? 

Francuski vojvoda Richelieu (či- 
taj: Rišlje) bio je u 18. stoljeću, 
francuski maršal u borbama između 
Francuske i Engleske za gospodstvo 
nad balearskim otokom Manerkom. 
Čas su u tim bojevima uzmicali. En- 
glezi, čas Francuzi. Kad su opet tako 
jedamput Francuzi potjerali Engleze, 
priredio je vojvoda Richelieu veliku 
gozbu u Mahonu, glavnom gradu Me- 
norke. Za tu gozbu priredio je voj- 
vodin kuhar izvrstan umak, koji je 
svima išao u tek, te su ga po gradu 
Mahoni prozvali Mahonaise (čitaj: 
Mahonez). Tako je eto nastala ma- 
joneza, koju znade danas načiniti 
svaka bolja domaćica. A koja ne zna, 
neka nabavi novu knjigu »Domaćica 
u kuhinji«, što ju je ovih dana iz- 
dalo Jeronimsko Društvo, pa će u 
njoj naći nekoliko dobrih recepata 
i za taj umak. 


Rukavice Čarape Kupaći kostimi 

najukusnije izradbe i boje 

Novost: kuponi sa 10^-20% popusta 

,,£EON", Zagreb 

Jelovnik 

Juha od svinjetine. Metni u vodu 
dva do tri bunceka, dvije do tri svinj- 
ske noge i malo mesa. Nareži u to 
glavicu luka, mrkve, dodaj cijeloga 
bibera i soli. Začini juhu sa zaprš- 
kom i zakiseli je octom ili vinom. 

Teleći kotleti sa hašeom. Na ko- 
tletima ostruži kost da bude čista. 
Kotlete malo natuci, dvije minute 
prepeći na maslacu, posoli. Načini 
mješavinu od sirovog samljevenog te- 
lećeg mesa, malo kuhanog tijesta iz 
mlijeka i brašna (bešamela), sušene 
slanine i malo soli. Time namaži 
svaki kotlet obadvije strane, umotaj 
ih u mrvice i prži u vreloj masti. 
Kost ovij sa papirom. 

Kotleti u bešamelu. Kotlete natuci, 
posoli i umotaj u gusti bešamel. Be- 
šamel skuhaj iz dva dcl. mlijeka, dva 
dcl. brašna i u toplo umiješaj dva 
jaja. Umotane kotlete prži u vreloj 
masti. 

Salata od sleđeva. Kupi sleđeve sa 
mliječom, kost izvadi, ribe izreži na 
komadiće, a mliječ pomiješaj sa dva 
kroz sito prognječena kuhana žu- 
manjka i dvije žlice ulja, . pomiješaj 
sa narezanom ribom i metni u sre- 
dinu zdjele. Okolo obloži u obliku 
vijenca okruglo narezane jabuke, 
luka, jaja i na salatu zgotovljeni 
krumpir i ciklu. Ukrasi sve sa zele- 
nim peršinom ili matovilcem (polj- 
skom salatom). 

Obučene jabuke. Oguli male ja- 
buke, izbodi koštice i prekipi ih je- 
damput u vodi sa šećerom i sokom 
od limuna, zatim ih povadi i dobro 
ocijedi. Listavo tijesto tanko razva- 
ljaj, kotačićem ga razreži na tako 
velike četvorine, da se može u svaku 
umetati jabuka. Jabuku metni na 
četvorinu, ćoškove odozgo metni je- 
dan preko drugoga i zalijepi ih sa 
bjelanjkom. Na vrh prilijepi sa bje- 
lanjkom ili okrugli ili četverouglasti 
mali komadić listavog tijesta i peci. 
Pečene pospi obilno vanilijinim še- 
ćerom i metni na vrh malo marme- 
lade od kajsija. 

Torbice punjene sirom. Dobroga, 
ne suviše vlažnog bijelog sira sa- 
melji na stroju, umiješaj dva žu- 
manjka, malo šećera, grožđica i li- 
munove korice. Listavo tijesto raz- 
valjaj, kotačićem razreži četvorine, 
metni na svaku žlicu smjese od sira, 
ćoškove na vrhu zalijepi sa bjelanj- 
kom, peci naglo i pospi šećerom. 

Punjeni žličnjaci od snijega. Stuci 
čvrsti snijeg sa malo šećera, zagrabi 
malo toga snijega u žlicu, metni u 
sredinu marmelade, pokrij sa drugim 
snijegom i zakuhavaj redom u vrelo 
mlijeko. Prelij sa kremom od mlijeka 
i jaja. -S. A. 

Majka i dijete 

Kad se dojenče razboli, treba pi- 
tati liječnika za savjet. Na vrijeme 
pozvani liječnik prištedi majci mnogo 
briga, uzrujavanja, a i troškova. 
Mnogi to ne će vjerovati, ali jest 
tako. Nije liječnik samo zato tu, da 
gi zo\eno k teško i na smrt boles- 


nima, jer je tu često liječnik nemo- 
ćan. Liječnikova je najpreča zadaća, 
da nam bude savjetnik za čuvanje 
zdravlja, a ti njegovi savjeti dobro 
dolaze osobito, kad je tko tek po- 
nešto bolestan. Dakle ne ustruča- 
vajmo se zvati liječnika i k djetetu, 
za koje nam se čini, da nije jako bo- 
lesno, kako ne bi od manje bolesti 
nastala veća, a ne će do toga doći, 
ako čujemo i poslušamo liječnikov 
savjet, što treba učiniti. A ako treba 
duže vremena, dok liječnik ne dođe 

Zlato naše hrane 


makaroni, špageti, 
rezanci ud. 



Proizvod tvornice 


fekatete 

k bolesnu djetetu, može li dotle 
majka što učiniti? Može. Prvo i naj- 
važnije je, da djetetu ne daje redo- 
vitu hranu, nego samo kakav čaj, dok 
liječnik ne dođe. Time ne će učiniti 
nikakvu pogrešku. U drugom neka 
čeka, što će liječnik reći. 

Debelo i rumeno dojenče ideal je 
svake mlade majke. Ali debelo i ru- 
meno ne znači, da je uvijek i naj- 
zdravije. Naše oko doduše uživa gle- 
dajući debelo i rumeno dijete, ali 
dobro liječničko oko često će naći, 
da kod takvog djeteta možda ipak 
nije sa zdravstvenim stanjem posve 
u redu. Ne valja suditi samo po pu- 
nanim obraščićima, nego promotriti 
cijelo stanje djeteta. Ako se dijete 
smije, kad se s njim igramo, znak je, 
da je zadovoljno i zdravo. Takvo 
dijete ima pravo i da zaplače, ako 
je gladno ili ako mu drugo šta 
manjka, pa može biti zdravo, ako i 
nije baš debelo. 


de<jađajo 


19. listopad. Zasjedanje Male An- 
tante i Balkanskog Sav. u Beogra- 
du :zaključena još veća solidar- 


nost svih država u oba ta saveza, 
a osobito u tom, da se razornim 
elementima, kojima je pao žrtvom 
jugoslavenski Kralj, i koji zapra- 
vo idu za rušenjem evropskoga 
mira, najenergičnije stane u svim 
državama na kraj. — Zajednička 
audijencija sviju ministara Male 
Antante i Balkanskog Saveza kod 
kralja Karola i kneza-namjesnika 
Pavla. — U Grčkoj iznova iza- 
bran predsjednikom republike 
Zaimis. — U Turinu u Italiji uhap- 
šeni dr. Pavelić i Eugen Kvater- 
nik kao organizatori marsejskog 
atentata te Francuska traži nji- 
hovo izručenje. 

20. U Francuskoj svečano pokopan 
Poincare. — U Beogradu Uzuno- 
vićeva vlada dala ostaku, koja je 
od Nj. Vis. kneza Pavla u ime 
kr. namjesništva primljena. 

21. Madžarski ministar predsjednik 
Gombos u Poljskoj: htio bi 
da Njemačka, Poljska i Ma- 
džarska sklope savez, pa da se 
Madžarska na račun čehoslovač- 
ke domogne zajedničke granice 
s Poljskom, ali kakogod u Polj- 
skoj ima mnogo simpatija za Ma- 
džare, ipak je Gombos bio raz- 
mjerno hladno primljen u Varšavi. 

22. Imenovana nova Uzunovićeva vla- 
da, u koju je ušao kao vojni mi- 
nistar general Petar Živković, a 
kao ministri bez lisnice bivši pred- 
sjednici vlade dr. Voja Marinko- 
vić i dr. Srškić. 

23. Između francuske i talijanske vla- 
de vode se živahnije pregovori o 
sporazumu između Italije i Fran- 
cuske s jedne strane te Italije i 
Jugoslavije s druge strane. Jed- 
nako se mnogo pretresa pitanje 
izručenja Pavelića i Kvaternika. 

24. Iz Mexika su protjerani katoli- 
čki biskupi i svećenici te time ta 
država, u kojoj su kroz više go- 
dina bili teški progoni protiv ka- 
ličke Crkve, ali su se onda nešto 
bili stišali, sada opet oštro na- 
stavlja tu borbu. Izagnana su 72 
biskupa. 

25. českoslovačka vlada ustanovila 
fond od 2 milijuna češkoslovačkih 
kruna na počast uspomene Kra- 
lja Aleksandra Ujedinitelja, da se 
iz tog novca uzdržaje 20 jugosla- 
venskih sveučilištaraca, koji žele 
polaziti sveučilišta u Čehoslova- 
čkoj. 

26. Radi se o tom, da se Mala An- 
tanta i Balkanski Savez zdru- 
že u jedan savez na konferenciji,, 
koja će biti 30. studenoga u tur- 
skom glavnom gradu Ankari. — 
Predsjednik vlade Uzunović odr- 
žao u parlamentu u Beogradu: 
govor, kojim zahvaljuje naiodu 
cijele Jugoslavije, što je s toli- 
kom ljubavlju ispratio blagopo- 
kojnoga Kralja na vječni počinak. 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 

Krava od gume. Sav očajan na- 
stoji gost u restauraciji razrezati 
goveđi jezik. Ne uspijeva mu to. Na- 
pokon pozove on konobara i reče 
mu: 

»Već sam mnogo puta čuo kazivati 
o čeličnom konju i zlatnom teletu, ali 
da ima i krava od gume, toga do 
danas još nisam znao.« 

Osjećaj žeđe. »Trpi li i tvoj muž 
od jakog osjećaja žeđe?« 

»O ne, do tog on nikad ne da da 
dođe.« 

Sredstvo za jačanje. U Oxfordu 
bila su oštro zabranjena đacima du- 
hovita pića (»spirituosa«) i nijesu ih 
smjeli u stanu držati. Jedan dan do- 
zna rektor kolegija, da je neki đak 
dobio lagvić vina, te ga pozove k se- 
bi i zapita, kako smije raditi protiv 
sveučilišnih propisa,. Đak odgovori 
da mu je to liječnik propisao za okre- 
pu. 



ASPIRIN tablete imaju 8 
leđne strane utisnut 
,,Bayer-ov križ@“ a s dru* 

^ strane ime „Aspirin 0.5”. 

ASPIRIN 

Mala tableta sa velikim efektom. 

^a«tupstvo: »Jugefa« k. d. ( Zagreb. 

GgUs registr. pod S. Br. 12.314 od 25. VI. 19*4. 


»Dakle vi, mladiću, mish'te zbilja, 
da će vam uživanje vina dati kre- 
post? Jeste li već osjetili kakav us- 
pjeh?« 

»Zacijelo, uzmožni gospodine. Kad 
sam dobio lagvić, jedva sam ga obje- 
ma rukama mogao maknuti, tako sam 
slab bio. Sad ga mogu već podići u 
vis i onako se iz njega napiti!« 

Zli znakovi. Vježba sanitetskih po- 
moćnika. Tobožnjim ranjenicima pri- 
kopčaju cedulju, u što je koji ranjen. 
Poslije vježbe pukovnikova kritika: 

»Gospodo! Da vam napomenem i 
jednu nemarnost. Ovaj vojnik ima 
cedulju rana na desnoj nozi, a vi ste 
mu zavili lijevu. 

Gospodo, kad se tako što u mimo- 
doba dogodi, a šta će biti u ratu!« 

Čizme i ogrlice i karakter. U višoj 
djevojačkoj školi imaju učenice za- 
daću o Wallensteinu, koji je poginuo 
1634., dakle ravno prije 300 godina. 
Jedna djevojka ovako prosuđuje ta- 
danjeg carskog generalissimusa: 
»Wallenstein nosio je istina žute či- 
zme i bijelu ogrlicu od čipaka i isto 
takve manšete, ali je pored toga ipak 
bio mračna karaktera.« 

Igraju se vulkana. Otac je zaspao 
na pijesku kraj mora. Djeca nešto 
švrljaju oko njega. 

»Šta to radite, djeco?« upita ih 
netko. 

»Igramo se vulkana.« 

rJKako to?« 

i ^a eto sipamo pijeska tati u nos 
i u usta.« 

Među domaćicama. Prva: »Jesi li 
čitala u novinama, draga, kako su 
prigodom iskapanja starina naišli na 
krhotine suda, staroga oko 2000 go- 
dina?« 

Druga: »Ah, da, da! Te sluškinje 
uvijek su bile i ostat će jednako ne- 
marne!« 

U gostioni. Gost: »Kako? Ja da 
imam platiti četiri čaše piva? Ta kod 
prve već sam zaspao!« 

Konobar: »Da. Ali u snu tri puta 
ste je prevalili, a ja sam ju svaki put 
iznova napunio.« 


. J[ć đ vcutt /jopudo*? 

1. Koliko (ljudi stanuje na Gron- 
landu, najvećem otoku na zemlji? 

2. Na koliko se grofovija dijeli En- 
gleska s Uelsom, a na koliko Škot- 
ska? 

3. Što su bili Duljebi? 

4. Od čega se pravi cerezin ili 
umjetni vosak? 

ODGOVORI IZ PROŠLOG BROJA 


1. Biljne masti, što ih u trgovinama 
prodaju pod imenom »Kunerol« i 
»Ceres«, vade iz masne jezgre koko- 
sovih oraha. Pri tome treba ukloniti 
iz biljne masti one masne kiseline, 
koje smrde. 

2. Poljska je bila u personalnoj 
uniji s Ugarskom i Hrvatskom od 
1370. do 1382. godine. Poslije smrti 
poljskoga kralja Kazimira Velikoga 
(1370. g.) zavladao je Poljskom ugar- 
sko-hrvatski kralj Ludovik I. Veliki, 
čija je mati Elizabeta bila sestra po- 
kojnoga Kazimira, što je umro bez 
djece kao posljednji poljski kralj od 
dinastije Pjastovaca. Još su neki 
Pjastovci vladali u Mazovskoj kao u 
»udjeljnoj kneževini«, ali Kazimir 
Veliki nije njima ostavio države. On 
je mislio, da će biti bolje, ako se 
Poljska složi s kojom drugom jakom 
državom. Ludovik je Prvi Veliki bio 
ugledan i jak vladalac. 

3. Na pomorskoj školi u Hamburgu 
u Njemačkoj poučavalo se o bro- 
darstvu (navigaciji, tj. plovljenju 
lađa) sve do 1839. godine u holan- 
deskome jeziku. 

4. Engleski se nasljednik prijestolja 
zove »uelski princ« (Prince of Wales) 
-od 1301. godine poslije Isusa. Prvi je 
»uelski princ« bio sin engleskoga 
kralja Eduarda I. (1272. — 1307. go- 
dine), koji je 1283. godine pokorio 
keltsku zemlju Uels na zapadu od 
Engleske. 


»VUK U OVČJOJ KOŽI« pučka 
drama u dva čina, napisao dr Josip 
Andrić, cijena 10 dinara, naručuje se 
kod uprave »Obitelji«, Zagreb. 


DOBRIJANOV 


PAS I MAČKA 



Znadete li djeco, 
da čikin pas Pade, 
znade vrlo često 
praviti parade? 



Nitko ga ne voli, 
ni veli ni mali, 
jer se Rade katkad 
vrlo ružno šali. 



Kud će dakle sada 
susjedova mica, 


kud će, nego čiki 
skočit usred lica? 





Ali za njom skoči 
i brzi pas Rade, 
a naš čika na tlo 
sav u strahu pade. 

MODA 



TORBICE 

Fuzy-Jiovoezi 

u svira veličinama 

TOME U SPI« (ilTEBNSE), SSVfUKE, TOUICI 

za dame 1 ive vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 



FRIZURE ZA DVIJE SESTRJg 
Lijevo mlađa, desno starija 


NOVE FRIZURE ZA. DJEVOJKE 



KRIŽALJKA U 
LONCU ZA KAVU 

Vodoravno: 1. Zamjenica. 2. Ri- 
ba. 3. Mrak. 4. Hram umjetnosti. 
5. Muško ime. 6. Palica. 7. Muško 
ime. 

Okomito: 2. Mjera vremena 
8. Slavenska država. 9. Latinski pri 
jedlog. 10. Grad porodice Zrinskih 
11. Uzda. 12. Kuća. 13. Ima u pčeli 
njaku. 14. Oko čega se kotač vrti 
15. Mjesec. 16. Povik na kokoši 
17. Pun mjesec, 18. Zamjenica 
19. Pridjev. 

Tko pošalje valjano rješenje ove 
križaljke do 12. o. mj. Uredništvu 
»Obitelji«, dolazi u obzir kod podje- 
ljivanja triju nagrada, koje će ždrije- 
bom biti razdijeljene među odgone- 
tače ove zagonetke. Nagrade su 1 
originalna umjetnička slika i 2 knjige. 



Ilustrovani tjednik , Obitelj m izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed . 
Rukopisi se ne vraćaju. , Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik M Obitelji m 
Zagreb 0 Trenkova 1. Adresa uredništva i uprave , Obitelji * : Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536. 
m Obitelj m se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 




JEDNOSTAVNI MODERNI 
KUHINJSKI NAMJEŠTAJ 

Lijevo: Sandučić za drva i ormar za pranje 
suda. — U pozadini: Kuhinjski kredenc, na 
kojem je mjesto vrata rold. — U sredini: Vrlo r 
praktičan stol, da domaćica može na donju 
dasku kraj pretinca metnuti, što joj pri ruci 
treba k d p >sla Pod stolom vrlo zgodan 
kuhinjski stolac bez naslona s pretincem 
Slika desno: 

KRASAN NIZ NOVIH KNJIGA 
izdalo je Jeronimsko Književno Društvo ove 
jeseni za svoje članove, te su baš ovih dana 
sve dovršene i krenule u svi|et 


Zoro-aga, najstariji čovjek na svi- 
jetu, umro je u starosti od 160 go- 
dina. Neka je imao i samih 120, i to 
je dosta! Na njegovoj lješini prona- 
đeno je, da je imao tri bubrega! 
Ogromna je važnost bubrega za zdra- 
vlje i dobar osjećaj, jer se preko njih 
izlučuju otrovi i razni produkti unu- 
trašnje izmjene. Kada obole bubrezi, 
obično oboli poslije koji drugi organ 
(srce!) radi neizlučenih otrova, koji 
pomalo truju te organe. — Bubrezi 
su rešeto za zdravlje! Sto je balzam 
za rane, to je RADENSKA za Čišćenje 
krvi i bubrege! Radi toga zdrav i do- 
bar osjećaj kod onih, koji redo- 
vito piju čuvenu RADENSKU, našu 
najbogatiju mineralnu vodu po razno- 
likosti sastavina, taj prirodni balzam 
za bubrege i krv! — Besplatne cje- 
nike i sve upute daje: Kupalište Sla- 
tina Radenci. 


POKUĆTVO 

Kupujte dobro i jeftino sa skladi- 
šta: Slavko Henč, Zagreb, 
Vlaška ul- 70b (Nadbiskupska 
palača). Izrada i po narudžbi. Van 
Zagreba dostava autom bez tro- 
škova pakovanja. 

